b"\n_START_ARTICLE_\nSlaget ved Marne\n_START_SECTION_\nBakgrunn\n_START_PARAGRAPH_\nEtter fiendtlighetens innledning den 3. august satte den tyske krigsmakten inn sitt hovedangrep i Belgia og nordre Frankrike i henhold til Schlieffenplanen gjennom slaget om grensene. Etter \xc3\xa5 ha inntatt n\xc3\xb8kkelposisjonen Li\xc3\xa8ge forflyttet de tyske f\xc3\xb8rste, andre og tredje arm\xc3\xa9er seg gjennom Belgia inn i nordre Frankrike. Mot dem sto den belgiske arm\xc3\xa9en, som trakk seg tilbake til Antwerpen, det britiske ekspedisjonskorpset og den franske 5. arm\xc3\xa9. Franskmennene og britene ble beseiret i slagene ved Sambrai og Mons 21.-24. august og tvunget til \xc3\xa5 gj\xc3\xb8re retrett._NEWLINE_I mellomtiden hadde den franske offensiven \xc3\xb8st i Elsass-Lothringen, som skulle f\xc3\xb8lge Plan XVII mislyktes. Den franske \xc3\xb8verstkommanderende, general Joseph Joffre, hadde innsett faren i nord og fors\xc3\xb8kte \xc3\xa5 dra ut forband i strid i \xc3\xb8st for \xc3\xa5 transportere dem vestover for \xc3\xa5 stoppe tyskernes offensiv. Joffre fors\xc3\xb8kte \xc3\xa5 samle de retretterende troppene til et slag for \xc3\xa5 stoppe tyskerne, men den raske tyske fremmarsjen gjorde at han hele tiden m\xc3\xa5tte trekke linjen bakover. Samtidig samlet Paris' milit\xc3\xa6rguvern\xc3\xb8r, general Joseph Gallieni sammen forband for byens forsvar._NEWLINE_I slaget ved St Quentin 29. august lyktes den franske 5. arm\xc3\xa9en i \xc3\xa5 stoppe den tyske 2. arm\xc3\xa9ens offensiv. Den beh\xc3\xb8vde \xc3\xa5 hvile seg en dag for \xc3\xa5 organisere seg. Samtidig s\xc3\xa5 den tyske 1. arm\xc3\xa9ens \xc3\xb8verstkommanderende, general von Kluck, muligheten til \xc3\xa5 angripe den franske 5. arm\xc3\xa9en i flanken. Det hadde ogs\xc3\xa5 oppst\xc3\xa5tt en luke til 2. arm\xc3\xa9. Denne luken ble kun dekket av kavaleri. Kursendringen innebar at Schlieffenplanens id\xc3\xa9 om \xc3\xa5 g\xc3\xa5 vest for Paris ble gitt opp.\n_START_SECTION_\nSlagets forl\xc3\xb8p\n_START_PARAGRAPH_\nTakket v\xc3\xa6re flyspaning var luken mellom de tyske 1. og 2. arm\xc3\xa9er kjent av franskmennene. Joffre beordret den 6. arm\xc3\xa9n til \xc3\xa5 angripe den tyske 1. arm\xc3\xa9 i flanken og presse dem over Ourcq samtidig som BEF angrep i luken mellom arm\xc3\xa9ene i retning mot Montmiral. Den britiske feltmarskalken John French var riktignok misforn\xc3\xb8yd med \xc3\xa5 m\xc3\xa5tte sette inn sine tropper i kampene ettersom de var meget slitne, men han gikk med p\xc3\xa5 \xc3\xa5 angripe._NEWLINE_BEF hadde likevel et godt stykke frem f\xc3\xb8r de kunne angripe og i mellomtiden ble den franske 6. arm\xc3\xa9en hardt presset av Klucks 1. arm\xc3\xa9. I et kritisk \xc3\xb8yeblikk ble de reddet av en artilleridivisjon under kommando av Nivelle og av Paris garnison som hadde blitt kj\xc3\xb8rt dit i drosjebiler. N\xc3\xa5 virket det som om Schlieffenplanen fungerte og at Paris skulle falle. Men Klucks offensiv hadde gjort luken mellom 1. og 2. arm\xc3\xa9en enda st\xc3\xb8rre og BEF kunne nesten uforstyrret marsjere mot Marne._NEWLINE_Tyskerne s\xc3\xa5 ut til \xc3\xa5 ha overtaket i kampene da ordren om en retrett kom fra den tyske arm\xc3\xa9ens hovedkvarter som hadde vurdert situasjonen som uholdbar. Tyskerne trakk seg tilbake til Aisne og begynte \xc3\xa5 bygge befestninger. Shlieffenplanen hadde dermed mislyktes og \xc3\xb8verstkommanderende von Moltke ble erstattet av Erich von Falkenhayn."